
Amandmani		39, 66 i 102
Prijedlog uredbe
Uvodna izjava 6.
	

	Tekst koji je predložila Komisija
	Izmjena

	6.	Gospodarski subjekti niže u lancu opskrbe i trgovci koji nisu MSP-ovi imaju znatan utjecaj na lance opskrbe i važnu ulogu u osiguravanju da lanci opskrbe nisu povezani s deforestacijom. Stoga bi i dalje trebali biti dužni registrirati se u informacijskom sustavu. Međutim, svi gospodarski subjekti niže u lancu opskrbe i trgovci, bez obzira na to jesu li MSP-ovi, trebali bi i dalje osiguravati potpunu sljedivost prikupljanjem i prenošenjem referentnih brojeva izjava o postupanju s dužnom pažnjom i identifikacijskih oznaka deklaracije dodijeljenih mikroproizvođačima i malim proizvođačima. 
	6.	Gospodarski subjekti niže u lancu opskrbe i trgovci koji nisu MSP-ovi imaju znatan utjecaj na lance opskrbe i važnu ulogu u osiguravanju da lanci opskrbe nisu povezani s deforestacijom. Stoga bi i dalje trebali biti dužni registrirati se u informacijskom sustavu. Međutim, prvi gospodarski subjekti niže u lancu opskrbe i trgovci, bez obzira na to jesu li MSP-ovi, trebali bi i dalje osiguravati potpunu sljedivost prikupljanjem referentnih brojeva izjava o postupanju s dužnom pažnjom i identifikacijskih oznaka deklaracije dodijeljenih mikroproizvođačima i malim proizvođačima. Ta obveza prikupljanja i zadržavanja referentnih brojeva trebala bi se primjenjivati samo na prvoga gospodarskog subjekta niže u lancu opskrbe, a ne na sve ostale gospodarske subjekte niže u lancu opskrbe. 



Amandmani		40, 67 i 103
Prijedlog uredbe
Uvodna izjava 7.
	

	Tekst koji je predložila Komisija
	Izmjena

	(7)	Svi gospodarski subjekti, neovisno o veličini, koji stavljaju relevantne proizvode na tržište ili ih izvoze obuhvaćeni su područjem primjene Uredbe (EU) 2023/1115. Time se stvara administrativno opterećenje za mikroproizvođače i male proizvođače koji stavljaju na tržište ili izvoze vlastite proizvode. Kako bi se riješio problem povezan s mikro i malim gospodarskim subjektima koji proizvode i stavljaju na tržište vlastite proizvode te kako bi se dodatno smanjilo opterećenje informacijskog sustava, potrebno je uvesti novu potkategoriju gospodarskih subjekata na koje se ne bi trebala primjenjivati obveza podnošenja izjava o postupanju s dužnom pažnjom. Ta nova potkategorija naziva „mikro i mali primarni gospodarski subjekti” trebala bi obuhvaćati fizičke osobe odnosno mikropoduzeća ili mala poduzeća s poslovnim nastanom u zemlji koja je razvrstana u kategoriju niskog rizika u skladu s člankom 29. Uredbe koja stavljaju na tržište ili izvoze relevantne proizvode koje sama proizvode, što znači da sama uzgajaju, žanju, dobivaju ili hrane relevantnu robu u relevantnim proizvodima. Definicijom mikro i malog primarnog gospodarskog subjekta trebali bi biti obuhvaćeni gospodarski subjekti s poslovnim nastanom u Uniji i izvan nje.
	(7)	Svi gospodarski subjekti, neovisno o veličini, koji stavljaju relevantne proizvode na tržište ili ih izvoze obuhvaćeni su područjem primjene Uredbe (EU) 2023/1115. Time se stvara administrativno opterećenje za mikroproizvođače i male proizvođače koji stavljaju na tržište ili izvoze vlastite proizvode. Kako bi se riješio problem povezan s mikro i malim gospodarskim subjektima koji proizvode i stavljaju na tržište vlastite proizvode te kako bi se dodatno smanjilo opterećenje informacijskog sustava, potrebno je uvesti novu potkategoriju gospodarskih subjekata na koje se ne bi trebala primjenjivati obveza podnošenja izjava o postupanju s dužnom pažnjom. Ta nova potkategorija naziva „mikro i mali primarni gospodarski subjekti” trebala bi obuhvaćati fizičke osobe odnosno mikropoduzeća ili mala poduzeća s poslovnim nastanom u zemlji koja je razvrstana u kategoriju niskog rizika u skladu s člankom 29. Uredbe koja stavljaju na tržište ili izvoze relevantne proizvode koje sama proizvode u toj zemlji, što znači da sama uzgajaju, žanju, dobivaju ili hrane relevantnu robu u relevantnim proizvodima. Definicijom mikro i malog primarnog gospodarskog subjekta trebali bi biti obuhvaćeni gospodarski subjekti s poslovnim nastanom u Uniji i izvan nje.


Amandmani		41 i 68
Prijedlog uredbe
Uvodna izjava 8.a (nova)
	

	Tekst koji je predložila Komisija
	Izmjena

	
	(8.a)	Nadalje, u okviru napora za pojednostavnjenje, administrativno opterećenje koje proizlazi iz obveza mikro i malih primarnih gospodarskih subjekata da podnose jednokratnu pojednostavnjenu deklaraciju u skladu s člankom 4.a i prikupljaju informacije u skladu s člankom 9. stavkom 1. trebalo bi smanjiti tako da im se omogući da geolokaciju zemljišnih čestica zamijene poštanskom adresom zemljišnih čestica ili objekta u kojem je proizvedena relevantna roba koju relevantni proizvod sadržava ili s pomoću koje je proizveden, pod uvjetom da ta poštanska adresa očito odgovara geografskoj lokaciji zemljišnih čestica ili objekta. Time se mikro i malim primarnim gospodarskim subjektima omogućuje slobodan izbor hoće li navesti geolokaciju zemljišnih čestica ili poštansku adresu zemljišnih čestica ili odgovarajućeg objekta.



Amandman		105
Prijedlog uredbe
Uvodna izjava 11.
	

	Tekst koji je predložila Komisija
	Izmjena

	(11)	Kako bi bilo pravno jasno da se pojednostavnjene odredbe za mikropoduzeća, mala i srednja poduzeća iz Uredbe (EU) 2023/1115 mogu primjenjivati na sva mikropoduzeća te mala i srednja poduzeća, bez obzira na njihov pravni oblik, definiciju mikropoduzeća te malih i srednjih poduzeća trebalo bi izmijeniti kako bi se pojasnilo da pravni oblik ne bi trebao biti relevantan za to odgovara li neka fizička ili pravna osoba toj definiciji. Isto bi se trebalo pojasniti i za mikro i male primarne gospodarske subjekte.
	(11)	Kako bi bilo pravno jasno da se pojednostavnjene odredbe za mikropoduzeća, mala i srednja poduzeća iz Uredbe (EU) 2023/1115 mogu primjenjivati na sva mikropoduzeća te mala i srednja poduzeća, bez obzira na njihov pravni oblik, definiciju mikropoduzeća te malih i srednjih poduzeća trebalo bi izmijeniti kako bi se pojasnilo da pravni oblik ne bi trebao biti relevantan za to odgovara li neka fizička ili pravna osoba toj definiciji. Isto bi se trebalo pojasniti i za mikro i male primarne gospodarske subjekte. Nadalje, definicija mikro i malih primarnih gospodarskih subjekata trebala bi uključivati subjekte koji premašuju ograničenja najmanje dvaju od triju kriterija utvrđenih u članku 3. stavku 1. i članku 3. stavku 2. prvom podstavku Direktive 2013/34/EU, ali koji mogu dokazati da dijelovi njihove ukupne bilance, neto prometa i prosječnog broja zaposlenika tijekom financijske godine koji se odnose na njihove djelatnosti obuhvaćene ovom Uredbom ne prelaze ograničenja najmanje dvaju od triju tih kriterija.



Amandman		106
Prijedlog uredbe
Uvodna izjava 12.a (nova)
	

	Tekst koji je predložila Komisija
	Izmjena

	
	(12 a)	Nakon općeg preispitivanja Uredbe (EU) 2023/1115 koje treba provesti do 30. lipnja 2030., Komisija bi radi pojednostavnjenja za gospodarske subjekte i trgovce trebala provesti preispitivanje radi pojednostavnjenja Uredbe (EU) 2023/1115 i podnijeti izvješće do 30. travnja 2026. U izvješću bi trebalo ocijeniti administrativno opterećenje i učinak ove Uredbe, posebno za mikro i male gospodarske subjekte. Nadalje, Komisija bi u izvješću trebala navesti moguće načine za rješavanje utvrđenih problema, među ostalim s pomoću tehničkih smjernica, poboljšanja IT sustava i delegiranih ili provedbenih akata u skladu s delegiranim ovlastima predviđenima Uredbom te, prema potrebi, izvješću priložiti zakonodavni prijedlog.



Amandman		107
Prijedlog uredbe
Uvodna izjava 12.b (nova)
	

	Tekst koji je predložila Komisija
	Izmjena

	
	(12b)	Datum početka primjene odredaba Uredbe (EU) 2023/1115 kojima se utvrđuju obveze gospodarskih subjekata, trgovaca i nadležnih tijela navedenih u članku 38. stavku 2. te uredbe trebalo bi odgoditi za 12 mjeseci. To je potrebno kako bi se trećim zemljama, državama članicama te gospodarskim subjektima i trgovcima omogućilo da budu potpuno pripremljeni, među ostalim kako bi ti gospodarski subjekti i trgovci uspostavili potrebne sustave dužne pažnje koji obuhvaćaju sve relevantne robe i proizvode, kako bi mogli u potpunosti ispuniti svoje obveze.



Amandman		108
Prijedlog uredbe
Uvodna izjava 13.
	

	Tekst koji je predložila Komisija
	Izmjena

	(13)	Kako bi se gospodarskim subjektima koji su mikropoduzeća ili mala poduzeća u smislu članka 3. stavka 1. odnosno stavka 2. prvog podstavka Direktive 2013/34/EU dalo dovoljno vremena za provedbu predloženih izmjena, odgovarajući datumi početka primjene odredaba Uredbe (EU) 2023/1115 navedenih u članku 38. stavku 2. te uredbe kojima se utvrđuju obveze gospodarskih subjekata, trgovaca i nadležnih tijela trebali bi se utvrditi na 30. prosinca 2026. za mikro i male gospodarske subjekte.
	Briše se.



Amandmani		72 i 110
Prijedlog uredbe
Uvodna izjava 15.
	

	Tekst koji je predložila Komisija
	Izmjena

	(15)	Ako nadležno tijelo uoči ili sazna za neusklađenost s Uredbom (EU) 2023/1115 prije početka primjene članaka od 16. do 19. te članaka 22. i 24., može izdati upozorenja gospodarskim subjektima, gospodarskim subjektima niže u lancu opskrbe i trgovcima zajedno s preporukama za postizanje usklađenosti.
	Briše se.



Amandman		111
Prijedlog uredbe
Uvodna izjava 16.
	

	Tekst koji je predložila Komisija
	Izmjena

	(16)	S obzirom na odgodu datuma od kojeg mikro i mali gospodarski subjekti moraju postupati u skladu s Uredbom (EU) 2023/1115, datumi iz drugih povezanih odredaba, posebno odredbe o stavljanju izvan snage Uredbe (EU) br. 995/2010 Europskog parlamenta i Vijeća, prijelaznih odredaba i odredaba o odgođenoj primjeni Uredbe (EU) 2023/1115 na mikropoduzeća ili mala poduzeća, trebali bi se prilagoditi na odgovarajući način. Kako bi se ostavilo dovoljno vremena za usklađivanje tehničkog razvoja elektroničkog sučelja na temelju okruženja jedinstvenog sučelja Europske unije za carinu, datum za uspostavu elektroničkog sučelja trebao bi se prilagoditi na odgovarajući način.
	(16)	S obzirom na odgodu datuma početka primjene iz članka 38. stavka 2. Uredbe (EU) 2023/1115 za 12 mjeseci, datumi iz drugih povezanih odredaba, posebno odredbe o stavljanju izvan snage Uredbe (EU) br. 995/2010 Europskog parlamenta i Vijeća te odredaba o odgođenoj primjeni Uredbe (EU) 2023/1115 na fizičke osobe i mikropoduzeća ili mala poduzeća, trebali bi se prilagoditi na odgovarajući način Kako bi se ostavilo dovoljno vremena za usklađivanje tehničkog razvoja elektroničkog sučelja na temelju okruženja jedinstvenog sučelja Europske unije za carinu, datum za uspostavu elektroničkog sučelja trebao bi se prilagoditi na odgovarajući način.



Amandman		112
Prijedlog uredbe
Uvodna izjava 20. (nova)

	

	Tekst koji je predložila Komisija
	Izmjena

	
	(20)	Uzimajući u obzir hitnost potrebe da se donesu ciljana pojednostavljenja i da se odgodi početak primjene Uredbe (EU) 2023/1115, smatra se primjerenim pozvati se na iznimku od roka od osam tjedana iz članka 4. Protokola br. 1 o ulozi nacionalnih parlamenata u Europskoj uniji, priloženog Ugovoru o Europskoj uniji, Ugovoru o funkcioniranju Europske unije i Ugovoru o osnivanju Europske zajednice za atomsku energiju.




Amandman		113
Prijedlog uredbe
Članak 1. – točka 1. – podtočka b
Uredba (EU) 2023/1115
Članak 2. – točka 15.a
	

	Tekst koji je predložila Komisija
	Izmjena

	(15a)	„mikro i mali primarni gospodarski subjekt” znači subjekt koji je fizička osoba ili mikropoduzeće ili malo poduzeće, kako je definirano u članku 3. stavku 1. odnosno stavku 2. prvom podstavku Direktive 2013/34/EU Europskog parlamenta i Vijeća*, bez obzira na njegov pravni oblik, s poslovnim nastanom u zemlji koja je razvrstana u kategoriju niskog rizika u skladu s člankom 29. ove Uredbe i koji u okviru trgovačke djelatnosti stavlja na tržište ili izvozi relevantne proizvode koje je taj gospodarski subjekt sam uzgojio, požeo, dobio ili othranio na relevantnim zemljišnim česticama ili, u slučaju goveda, u objektima;
	(15a)	„mikro i mali primarni gospodarski subjekt” znači subjekt koji je fizička osoba ili mikropoduzeće ili malo poduzeće, kako je definirano u članku 3. stavku 1. odnosno stavku 2. prvom podstavku Direktive 2013/34/EU Europskog parlamenta i Vijeća*, bez obzira na njegov pravni oblik, s poslovnim nastanom u zemlji koja je razvrstana u kategoriju niskog rizika u skladu s člankom 29. ove Uredbe i koji u okviru trgovačke djelatnosti stavlja na tržište ili izvozi relevantne proizvode koje je taj gospodarski subjekt sam uzgojio, požeo, dobio ili othranio na relevantnim zemljišnim česticama ili, u slučaju goveda, u objektima, smještenima u toj zemlji; to uključuje subjekte koji premašuju ograničenja najmanje dvaju od triju kriterija utvrđenih u članku 3. stavku 1. i članku 3. stavku 2. prvom podstavku Direktive 2013/34/EU, ali koji mogu dokazati da dijelovi njihove ukupne bilance, neto prometa i prosječnog broja zaposlenika tijekom financijske godine koji se odnose na njihove djelatnosti obuhvaćene ovom Uredbom ne prelaze ograničenja najmanje dvaju od triju tih kriterija;



Amandmani		74 i 114
Prijedlog uredbe
Članak 1. – točka 5.
Uredba (EU) 2023/1115
Članak 4.a – stavak 1.
	

	Tekst koji je predložila Komisija
	Izmjena

	1.	Obveze utvrđene u članku 4. stavcima 2. i 3. i članku 4. stavku 4. točki (c) ne primjenjuju se na mikro i male primarne gospodarske subjekte.
	1.	Obveze utvrđene u članku 4. stavku 2., drugoj rečenici članka 4. stavka 3. i članku 4. stavku 4. točki (c) ne primjenjuju se na mikro i male primarne gospodarske subjekte.



Amandmani		75 i 115
Prijedlog uredbe
Članak 1. – točka 5.
Uredba (EU) 2023/1115
Članak 4.a – stavak 2.
	

	Tekst koji je predložila Komisija
	Izmjena

	2.	Mikro i mali primarni gospodarski subjekti podnose jednokratnu pojednostavnjenu deklaraciju u informacijskom sustavu iz članka 33. prije stavljanja na tržište ili izvoza relevantnih proizvoda. Nakon podnošenja pojednostavnjene deklaracije dodjeljuje im se identifikacijska oznaka deklaracije.
	2.	Mikro i mali primarni gospodarski subjekti podnose jednokratnu pojednostavnjenu deklaraciju u informacijskom sustavu iz članka 33. prije stavljanja na tržište ili izvoza relevantnih proizvoda. Nakon podnošenja jednokratne pojednostavnjene deklaracije dodjeljuje im se identifikacijska oznaka deklaracije.



Amandman		116
Prijedlog uredbe
Članak 1. – točka 5.
Uredba (EU) 2023/1115
Članak 4.a – stavak 3.
	

	Tekst koji je predložila Komisija
	Izmjena

	3.	Mikro i mali primarni gospodarski subjekti pri podnošenju pojednostavnjene deklaracije u informacijskom sustavu navode informacije utvrđene u Prilogu III. Informacije sadržane u pojednostavnjenoj deklaraciji ažuriraju nakon svake promjene informacija koje su naveli. 
	3.	Mikro i mali primarni gospodarski subjekti pri podnošenju pojednostavnjene deklaracije u informacijskom sustavu navode informacije utvrđene u Prilogu III. Informacije sadržane u pojednostavnjenoj deklaraciji mogu ažurirati nakon svake velike promjene informacija koje su naveli. 



Amandmani		77 i 117

Prijedlog uredbe
Članak 1. – točka 5.
Uredba (EU) 2023/1115
Članak 4.a – stavak 4.
	

	Tekst koji je predložila Komisija
	Izmjena

	4.	Ako su sve informacije navedene u Prilogu III. dostupne u sustavu ili bazi podataka koja je uspostavljena na temelju zakonodavstva Unije ili države članice, a koja nije informacijski sustav iz članka 33., mikro i mali primarni gospodarski subjekti ne moraju podnositi pojednostavnjenu deklaraciju u skladu sa stavkom 2. ovog članka. Države članice stavljaju te informacije na raspolaganje u informacijskom sustavu iz članka 33. za svakog pojedinog gospodarskog subjekta. Mikro ili mali primarni gospodarski subjekt stavlja relevantne proizvode na tržište Unije ili ih izvozi tek nakon što mu je dodijeljena identifikacijska oznaka deklaracije.
	4.	Ako su sve informacije navedene u Prilogu III. dostupne u sustavu ili bazi podataka koja je uspostavljena na temelju zakonodavstva Unije ili države članice, a koja nije informacijski sustav iz članka 33., mikro i mali primarni gospodarski subjekti ne moraju podnositi jednokratnu pojednostavnjenu deklaraciju u skladu sa stavkom 2. ovog članka. Države članice stavljaju te informacije na raspolaganje u informacijskom sustavu iz članka 33. za svakog pojedinog gospodarskog subjekta. Mikro ili mali primarni gospodarski subjekt stavlja relevantne proizvode na tržište Unije ili ih izvozi tek nakon što mu je dodijeljena identifikacijska oznaka deklaracije.



Amandmani		78 i 118

Prijedlog uredbe
Članak 1. – točka 5.
Uredba (EU) 2023/1115
Članak 4.a – stavak 5.
	

	Tekst koji je predložila Komisija
	Izmjena

	5.	Za mikro i male primarne gospodarske subjekte geolokacija iz članka 9. stavka 1. točke (d) može se zamijeniti poštanskom adresom svih čestica na kojima je proizvedena relevantna roba koju relevantni proizvod sadržava ili uz čiju je upotrebu proizveden.
	5.	Za mikro i male primarne gospodarske subjekte geolokacija iz članka 9. stavka 1. točke (d) može se zamijeniti poštanskom adresom svih zemljišnih čestica ili poštanskom adresom mjesta nastana na kojima je proizvedena relevantna roba koju relevantni proizvod sadržava ili uz čiju je upotrebu proizveden.


Amandman		79 i 119
Prijedlog uredbe
Članak 1. – točka 6.
Uredba (EU) 2023/1115
Članak 5. – stavak 1.
	

	Tekst koji je predložila Komisija
	Izmjena

	1.	Gospodarski subjekti niže u lancu opskrbe i trgovci smiju staviti relevantne proizvode na raspolaganje na tržištu samo ako posjeduju informacije koje se zahtijevaju na temelju stavka 3.
	1.	Gospodarski subjekti niže u lancu opskrbe i trgovci smiju staviti relevantne proizvode na tržište ili ih staviti na raspolaganje na tržištu ili ih izvoziti samo ako posjeduju informacije koje se zahtijevaju na temelju stavka 3.;



Amandmani		50, 80 i 120
Prijedlog uredbe
Članak 1. – točka 6. 
Uredba (EU) 2023/1115
Članak 5. – stavak 3. – točka a
	

	Tekst koji je predložila Komisija
	Izmjena

	(a)	ime, registrirano trgovačko ime ili registrirani žig, poštansku adresu, e-adresu i, ako postoji, internetsku adresu gospodarskih subjekata, gospodarskih subjekata niže u lancu opskrbe ili trgovaca koji su im isporučili relevantne proizvode, kao i referentne brojeve izjava o postupanju s dužnom pažnjom ili identifikacijske oznake deklaracije koje se odnose na te proizvode;
	(a)	ime, registrirano trgovačko ime ili registrirani žig, poštansku adresu, e-adresu i, ako postoji, internetsku adresu gospodarskih subjekata, gospodarskih subjekata niže u lancu opskrbe ili trgovaca koji su im isporučili relevantne proizvode, kao i referentne brojeve izjava o postupanju s dužnom pažnjom ili identifikacijske oznake deklaracije koje se odnose na te proizvode samo ako je njihov dobavljač gospodarski subjekt;



Amandmani		34, 49, 81 i 121
Prijedlog uredbe
Članak 1. – točka 6. 
Uredba (EU) 2023/1115
Članak 5. – stavak 5.
	

	Tekst koji je predložila Komisija
	Izmjena

	5.	Gospodarski subjekti niže u lancu opskrbe i trgovci gospodarskim subjektima niže u lancu opskrbe i trgovcima kojima su isporučili relevantne proizvode dostavljaju referentne brojeve izjava o postupanju s dužnom pažnjom ili identifikacijske oznake deklaracije povezane s tim relevantnim proizvodima.
	Briše se.



[bookmark: _Hlk214653038]Amandmani		82 i 122

Prijedlog uredbe
Članak 1. – točka 16. – podtočka a
Uredba (EU) 2023/1115
Članak 26. – stavak 4.
	

	Tekst koji je predložila Komisija
	Izmjena

	4.	Referentni broj izjave o postupanju s dužnom pažnjom ili identifikacijska oznaka deklaracije za mikro i male primarne gospodarske subjekte stavlja se na raspolaganje carinskim tijelima prije puštanja u slobodni promet ili izvoza relevantnog proizvoda koji ulazi na tržište ili izlazi s tržišta. U tu svrhu, osim ako se izjava o postupanju s dužnom pažnjom stavlja na raspolaganje putem elektroničkog sučelja iz članka 28. stavka 2., osoba koja podnosi carinsku deklaraciju za puštanje u slobodni promet ili izvoz relevantnog proizvoda carinskim tijelima stavlja na raspolaganje referentni broj izjave o postupanju s dužnom pažnjom ili identifikacijsku oznaku deklaracije za mikro i male primarne gospodarske subjekte povezanu s tim relevantnim proizvodom.
	4.	Referentni broj izjave o postupanju s dužnom pažnjom ili identifikacijska oznaka deklaracije za mikro i male primarne gospodarske subjekte stavlja se na raspolaganje carinskim tijelima prije puštanja u slobodni promet ili izvoza relevantnog proizvoda koji ulazi na tržište ili izlazi s tržišta. U tu svrhu, osim ako se izjava o postupanju s dužnom pažnjom stavlja na raspolaganje putem elektroničkog sučelja iz članka 28. stavka 2., osoba koja podnosi carinsku deklaraciju za puštanje u slobodni promet ili izvoz relevantnog proizvoda carinskim tijelima stavlja na raspolaganje referentni broj izjave o postupanju s dužnom pažnjom ili identifikacijsku oznaku deklaracije za mikro i male primarne gospodarske subjekte povezanu s tim relevantnim proizvodom. Ovaj se stavak ne primjenjuje na izvoz relevantnog proizvoda koji obavlja gospodarski subjekt niže u lancu opskrbe.



Amandmani		62 i 123
Prijedlog uredbe
Članak 1. – točka 21.
Uredba (EU) 2023/1115
Članak 34. – stavak 1.a (novi)
	

	Tekst koji je predložila Komisija
	Izmjena

	
	1a.	Do 30. travnja 2026. Komisija provodi preispitivanje ove Uredbe u svrhu njezina pojednostavnjenja te na temelju toga Europskom parlamentu i Vijeću podnosi izvješće kojem prema potrebi prilaže zakonodavni prijedlog.



Amandman		48
Prijedlog uredbe
Članak 1. – točka 21.
Uredba (EU) 2023/1115
Članak 34. – stavak 2.a (novi)
	

	Tekst koji je predložila Komisija
	Izmjena

	
	2a.	Komisija osniva stalnu skupinu dionika i osigurava kontinuiranu razmjenu sa stručnjacima, dionicima i operaterima radi razvoja najboljih praksi i prikupljanja tehničkih povratnih informacija nakon početka primjene Uredbe.




Amandmani		55 i 124
Prijedlog uredbe
Članak 1. – točka 22.
Uredba (EU) 2023/1115
Članak 37. – stavak 1.
	

	Tekst koji je predložila Komisija
	Izmjena

	1.	Uredba (EU) br. 995/2010 stavlja se izvan snage s učinkom od 30. prosinca 2025.
	1.	Uredba (EU) br. 995/2010 stavlja se izvan snage s učinkom od 30. prosinca 2026.



Amandman		126
Prijedlog uredbe
Članak 1. – točka 22.
Uredba (EU) 2023/1115
Članak 37. – stavak 2.
	

	Tekst koji je predložila Komisija
	Izmjena

	2. Uredba (EU) br. 995/2010 nastavlja se primjenjivati:
	Briše se.

	(a) do 30. prosinca 2026. na drvo i proizvode od drva kako su definirani u članku 2. točki (a) Uredbe (EU) br. 995/2010 koje su na tržište stavili mikro i mali primarni gospodarski subjekti ili gospodarski subjekti koji su do 31. prosinca 2024. osnovani kao mikropoduzeća ili mala poduzeća u smislu članka 3. stavka 1. odnosno stavka 2. prvog podstavka Direktive 2013/34/EU, bez obzira na njihov pravni oblik;
	

	(b) do 31. prosinca 2028. na drvo i proizvode od drva kako su definirani u članku 2. točki (a) Uredbe (EU) br. 995/2010 koje su prije 29. lipnja 2023. proizveli i od 30. prosinca 2026. stavili na tržište mikro i mali primarni gospodarski subjekti ili gospodarski subjekti koji su do 31. prosinca 2024. osnovani kao mikropoduzeća ili mala poduzeća u smislu članka 3. stavka 1. odnosno stavka 2. prvog podstavka Direktive 2013/34/EU, bez obzira na njihov pravni oblik;
	

	(c) do 31. prosinca 2028. na drvo i proizvode od drva kako su definirani u članku 2. točki (a) Uredbe (EU) br. 995/2010 koji su proizvedeni prije 29. lipnja 2023. i stavljeni na tržište od 30. prosinca 2025.
	



Amandman		125
Prijedlog uredbe
Članak 1. – točka 22.
Uredba (EU) 2023/1115
Članak 37. – stavak 2.a (novi)
	

	Tekst koji je predložila Komisija
	Izmjena

	
	2a.	Međutim, Uredba (EU) br. 995/2010 nastavlja se primjenjivati do 31. prosinca 2029. na drvo i proizvode od drva kako su definirani u članku 2. točki (a) Uredbe (EU) br. 995/2010 koji su proizvedeni prije 29. lipnja 2023. i stavljeni na tržište od 30. prosinca 2026.  



Amandman		127
Prijedlog uredbe 
Članak 1. – točka 22.
Uredba (EU) 2023/1115
Članak 37. – stavak 3.
	

	Tekst koji je predložila Komisija
	Izmjena

	3.	Odstupajući od članka 1. stavka 2. ove Uredbe, drvo i proizvodi od drva kako su definirani u članku 2. točki (a) Uredbe (EU) br. 995/2010 koji su proizvedeni prije 29. lipnja 2023. i stavljeni na tržište od 31. prosinca 2028. moraju biti usklađeni s člankom 3. ove Uredbe.”;
	3.	Odstupajući od članka 1. stavka 2. ove Uredbe, drvo i proizvodi od drva kako su definirani u članku 2. točki (a) Uredbe (EU) br. 995/2010 koji su proizvedeni prije 29. lipnja 2023. i stavljeni na tržište od 31. prosinca 2029. moraju biti usklađeni s člankom 3. ove Uredbe.”;



Amandmani		63 i 128
Prijedlog uredbe
Članak 1. – točka 23.
Uredba (EU) 2023/1115
Članak 38. – stavak 2.
	

	Tekst koji je predložila Komisija
	Izmjena

	2.	Članci od 3. do 13. te članci 20., 21., 23., 26., 31. i 32. primjenjuju se od 30. prosinca 2025. 
	2.	Podložno stavku 3. ovog članka, članci od 3. do 13., članci od 16. do 24. te članci 26., 31. i 32. primjenjuju se od 30. prosinca 2026.



Amandman		53
Prijedlog uredbe
Članak 1. – točka 23.
Uredba (EU) 2023/1115
Članak 38. – stavak 2.a (novi)
	

	Tekst koji je predložila Komisija
	Izmjena

	
	2.a	Nadležna tijela obavješćuju Komisiju o svim dokumentiranim poteškoćama, pogreškama ili poremećajima koji proizlaze iz informacijskih sustava Unije iz članka 33., kako bi se osiguralo da gospodarski subjekti i trgovci na koje se primjenjuje razdoblje odgode nisu u nepovoljnom položaju zbog takvih problema.



Amandmani		64 i 129
Prijedlog uredbe
Članak 1. – točka 23.
Uredba (EU) 2023/1115
Članak 38. – stavak 3.
	

	Tekst koji je predložila Komisija
	Izmjena

	3.	Članci iz stavka 2. ovog članka primjenjuju se na gospodarske subjekte koji su do 31. prosinca 2024. osnovani kao mikropoduzeća ili mala poduzeća u smislu članka 3. stavka 1. odnosno stavka 2. prvog podstavka Direktive 2013/34/EU, bez obzira na njihov pravni oblik, od 30. prosinca 2026.
	3.	Osim u pogledu proizvoda obuhvaćenih Prilogom Uredbi (EU) br. 995/2010, na gospodarske subjekte, bez obzira na to je li riječ o fizičkim osobama ili mikropoduzećima ili malim poduzećima kako su definirani u članku 3. stavcima 1. ili 2. Direktive 2013/34/EU, a koji su osnovani kao takvi do 31. prosinca 2024., članci iz stavka 2. ovog članka primjenjuju se od 30. lipnja 2027.  



Amandmani		27, 89 i 130
Prijedlog uredbe
Članak 1. – točka 23.
Uredba (EU) 2023/1115
Članak 38. – stavak 4.
	

	Tekst koji je predložila Komisija
	Izmjena

	4.	Za mikro i male primarne gospodarske subjekte članci iz stavka 2. ovog članka primjenjuju se od 30. prosinca 2026.
	Briše se.



Amandmani		28, 90 i 131
Prijedlog uredbe
Članak 1. – točka 23.
Uredba (EU) 2023/1115
Članak 38. – stavak 5.
	

	Tekst koji je predložila Komisija
	Izmjena

	5.	Članci od 16. do 19. te članci 22. i 24. primjenjuju se od 30. lipnja 2026. u pogledu mjera koje se odnose na gospodarske subjekte, gospodarske subjekte niže u lancu opskrbe i trgovce, a od 30. prosinca 2026. na gospodarske subjekte iz stavaka 3. i 4. Ako nadležno tijelo uoči ili sazna za neusklađenost s Uredbom (EU) 2023/1115 prije početka primjene članaka od 16. do 19. te članaka 22. i 24., može izdati upozorenja gospodarskim subjektima, gospodarskim subjektima niže u lancu opskrbe i trgovcima zajedno s preporukama za postizanje usklađenosti.”;
	Briše se.



Amandman		45
Prijedlog uredbe
Članak 1. – točka 23.
Uredba (EU) br. 2023/1115
Članak 38. – stavak 5.a (novi)

	

	Tekst koji je predložila Komisija
	Izmjena

	
	5a.	Nadležna tijela uzimaju u obzir relevantne informacije, uključujući pritužbe, prijave i potkrijepljene sumnje, te za razdoblje koje prethodi datumima iz članka 38. uzimaju u obzir priopćenja Komisije o problemima povezanima s IT-om ili nenamjernim pogreškama koje su iz njih proizašle u svrhu izbjegavanja administrativnih sankcija za gospodarske subjekte obuhvaćene člankom 38., ne dovodeći u pitanje članak 25.



Amandman		65
Prijedlog uredbe
Članak 1. – stavak 1. – točka 23.a (nova)
Uredba (EU) 2023/1115
Prilog I.
	

	Tekst koji je predložila Komisija
	Izmjena

	
	(23a)	u Prilogu I. proizvodi ex 49 brišu se;



Amandmani		60, 91 i 132
Prijedlog uredbe
Prilog II.
Uredba (EU) 2023/1115
Prilog III. – uvodni dio 
	

	Tekst koji je predložila Komisija
	Izmjena

	Informacije koje treba sadržavati pojednostavnjena deklaracija mikro i malih primarnih gospodarskih subjekata u skladu s člankom 4.a stavkom 3.:
	Informacije koje treba sadržavati pojednostavnjena jednokratna deklaracija mikro i malih primarnih gospodarskih subjekata u skladu s člankom 4.a stavkom 3.:



Amandmani		92 i 133
Prijedlog uredbe
Prilog II.
Uredba (EU) 2023/1115
Prilog III. – točka 2.
	

	Tekst koji je predložila Komisija
	Izmjena

	2.	Oznaka Harmoniziranog sustava i slobodan tekstualni opis relevantnih proizvoda, uključujući trgovačko ime, i godišnja količina relevantnih proizvoda namijenjenih stavljanju na tržište ili izvozu, izražena u neto masi uz navođenje procijenjenog postotnog udjela ili odstupanja ili, ako je to primjenjivo, u neto obujmu ili broju jedinica. Kad je riječ o relevantnim proizvodima koji ulaze na tržište ili izlaze s tržišta količina se mora izraziti u kilogramima neto mase i, ako je to primjenjivo, u dodatnoj mjernoj jedinici utvrđenoj u Prilogu I. Uredbi (EEZ) br. 2658/87 uz navedenu oznaku Harmoniziranog sustava ili, u svim ostalim slučajevima, količina se mora izraziti u neto masi uz navođenje procijenjenog postotnog udjela ili odstupanja ili, ako je to primjenjivo, u neto obujmu ili broju jedinica. Dodatna mjerna jedinica primjenjuje se ako je dosljedno definirana za sve moguće podbrojeve pod oznakom Harmoniziranog sustava navedene u izjavi o postupanju s dužnom pažnjom.
	2.	Oznaka Harmoniziranog sustava i slobodan tekstualni opis relevantnih proizvoda, uključujući trgovačko ime, i jednokratna procijenjena godišnja količina relevantnih proizvoda namijenjenih stavljanju na tržište ili izvozu, izražena u neto masi uz navođenje procijenjenog postotnog udjela ili odstupanja ili, ako je to primjenjivo, u neto obujmu ili broju jedinica. Kad je riječ o relevantnim proizvodima koji ulaze na tržište ili izlaze s tržišta procijenjena količina se mora izraziti u kilogramima neto mase i, ako je to primjenjivo, u dodatnoj mjernoj jedinici utvrđenoj u Prilogu I. Uredbi (EEZ) br. 2658/87 uz navedenu oznaku Harmoniziranog sustava ili, u svim ostalim slučajevima, količina se mora izraziti u neto masi uz navođenje procijenjenog postotnog udjela ili odstupanja ili, ako je to primjenjivo, u neto obujmu ili broju jedinica. Dodatna mjerna jedinica primjenjuje se ako je dosljedno definirana za sve moguće podbrojeve pod oznakom Harmoniziranog sustava navedene u izjavi o postupanju s dužnom pažnjom.


Amandmani		93 i 134
Prijedlog uredbe
Prilog II.
Uredba (EU) 2023/1115
Prilog III. – točka 3.
	

	Tekst koji je predložila Komisija
	Izmjena

	3.	Zemlja proizvodnje i poštanska adresa ili geolokacija svih zemljišnih čestica na kojima mikro i mali primarni gospodarski subjekt proizvodi relevantnu robu. Kad je riječ o relevantnim proizvodima koji sadržavaju goveda, ili su proizvedeni uz upotrebu goveda, i za takve relevantne proizvode koji su hranjeni relevantnim proizvodima, poštanska adresa ili geolokacija se mora odnositi na sve objekte u kojima se drže goveda. Ako se relevantni proizvodi proizvode na različitim zemljišnim česticama, mora se navesti poštanska adresa ili geolokacija svih zemljišnih čestica u skladu s člankom 9. stavkom 1. točkom (d).
	3.	Zemlja proizvodnje i poštanska adresa ili geolokacija svih zemljišnih čestica ili poštanska adresa objekta ili svih zemljišnih čestica na kojima mikro i mali primarni gospodarski subjekt proizvodi relevantnu robu. Kad je riječ o relevantnim proizvodima koji sadržavaju goveda, ili su proizvedeni uz upotrebu goveda, i za takve relevantne proizvode koji su hranjeni relevantnim proizvodima, poštanska adresa ili geolokacija se mora odnositi na sve objekte u kojima se drže goveda. Ako se relevantni proizvodi proizvode na različitim zemljišnim česticama, mora se navesti poštanska adresa ili geolokacija svih zemljišnih čestica u skladu s člankom 9. stavkom 1. točkom (d).

